hu zh es zh zh zh zh zh hu en es zh ru zh wuu zh zh zh zh zh zh zh hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu zh en
(Magyar) Határozatok tára – ABFA
§ Az elnökség pénzügyi terve, beszámolója és helyzetértékelése az egyesület tagsága szerint megfelelő.
§ Az új tagok felvételét és a támogatók szerzését a közgyűlés kívánatosnak tartja.
§ A közgyűlés kéri a főszerkesztőt és a művészeti vezetőt, hogy együttműködve az egyesületet jól képviselő, színvonalas webes megjelenést hozzon létre.
§ A közgyűlés megbízza a főszerkesztőt tartalmas szakmai–egyesületi blog írására.
„Új tag felvétele 2015. április 11-ét követően történhet meg.”
§ A közgyűlés egyetért az Etikai Kódex szövegével.
§ A közgyűlés megbízza Lédai Orsolya tagot egy online tudástár létrehozásával és gondozásával.
§ A funkció megnevezése tudástár-koordinátor.
§ A tudástárral kapcsolatos munkákat a főszerkesztő és a művészeti vezető irányításával kell elvégezni.
§ Az Alapszabály közgyűlés elé tárt változata lép a régi Alapszabály helyébe.
§ Az elnökség pénzügyi terve, beszámolója és helyzetértékelése az egyesület tagsága szerint megfelelő.
§ Az új tagok felvételét és a támogatók szerzését a közgyűlés továbbra is kívánatosnak tartja.
§ A közgyűlés az alapszabályban úgy módosítja a 8.3. pontot, hogy az a Ptk. előírása szerint egy közhasznú szervezet javára rendelkezzen. Az alapszabály 8.3. pontja tehát így szól:
„Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont a Magyar Fotóművészeti Alkotócsoportok Országos Szövetsége részére kell átadni.”
§ A közgyűlés a könnyebb áttekintés elősegítésére a következővel bővíti az alapszabályt:
„7.3. Rendelkezés a megszűnés esetén fennmaradó vagyonról
Az egyesület jogutód nélküli megszűnése esetén a 8.3. pont szerint kell eljárni.”
§ A közgyűlés továbbra is szorgalmazza a megkezdett munkák folytatását.
9/2015. (VII. 2.) közgyűlési határozat
§ A közgyűlés a következővel bővíti az Alapszabályt:
„6. Az egyesület felügyelőbizottsága
6.1. Az egyesület felügyelőbizottságának létrehozása
Ha az egyesület rendes tagjainak létszáma eléri a száz főt, felügyelőbizottságot kell választani. (Rendes tagok csak természetes személyek lehetnek, így ezzel kapcsolatos további szabályzás szükségtelen.)
6.2. Az egyesület felügyelőbizottságának feladatai
A felügyelőbizottság feladata az egyesületi szervek, valamint a jogszabályok, az alapszabály és az egyesületi határozatok végrehajtásának, betartásának ellenőrzése.”
§ Jelen határozat 1. §-a egy új fejezetet helyez az Alapszabályba, ezért az eddigi Alapszabály 6. pontjától minden pontot értelemszerűen át kell számozni (a 7/2015. közgyűlési határozatban szereplőket is).
10/2015. (VII. 2.) közgyűlési határozat
§ Az Alapszabály 2.2.3. pontját az alábbi szöveggel kell kiegészíteni: „A tiszteletbeli tagot a közgyűlés választja.”
§ Az Alapszabály 2.3.1.3. pontjának alábbi szövegű része lecserélendő egy mondat eleji „K”-ra: „A szavazati joggal rendelkező tagság kétharmadának szavazata alapján, k”.
§ Az Alapszabály 3.5.3., 3.5.4. és 3.5.5. pontja helyébe az alábbiak kerülnek:
„3.5.3. A 3.5.2. ponttól eltérően név szerinti írásbeli szavazással dönt a 2.3.1.3. pont szerinti kizárással kapcsolatban kétharmados szótöbbséggel.
3.5.4. A 3.5.2. ponttól eltérően az egyesület céljainak vagy az alapszabályának megváltoztatásához a közgyűlésnek minimum háromnegyedes szótöbbséggel hozott határozata szükséges.
3.5.5. A 3.5.2. ponttól eltérően az egyesület más egyesülettel való egyesüléséről, szétválásáról és megszűnésének elhatározásához a teljes szavazati joggal rendelkező tagság egyszerű szótöbbsége (50%-nál nagyobb arány), ezen felül a közgyűlésnek minimum háromnegyedes szótöbbséggel hozott határozata szükséges.”
§ Az Alapszabály 3.5.7. pontjának utolsó mondatát az alábbi félmondattal kell kiegészíteni: „a 3.3. pont szabályai alapján”.
§ Az alapszabály 7. pontjának alpontjai elé bekerül egy új alpont, így ezek számozása egyet ugrik.
§ Az alapszabály 7.1. pontja az alábbi szöveget kapja:
7.1. Az egyesület határozathozatali rendje
7.1.1. A tagok a döntéshozó szerv ülésén szavazással hozzák meg határozataikat.
7.1.2. A határozat meghozatalakor nem szavazhat az,
akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
akivel a határozat szerint szerződést kell kötni;
aki ellen a határozat alapján pert kell indítani;
akinek olyan hozzátartozója érdekelt a döntésben, aki nem tagja az egyesületnek;
aki a döntésben érdekelt más szervezettel többségi befolyáson alapuló kapcsolatban áll; vagy
aki egyébként személyesen érdekelt a döntésben.
7.1.3. A tagok határozatukat a határozatképesség megállapításánál figyelembe vett szavazatok többségével hozzák meg. Határozathozatalhoz minimálisan a törvény által előírt szótöbbség szükséges.
7.1.4. A 3.5. pont és alpontjai értelmében bizonyos esetekben meghatározott szótöbbséggel kell határozatot hozni.”
§ Az alapszabály 7.2. pontja az alábbi címet kapja:
„A jegyzőkönyvek és a határozatok tára”.
§ Az alapszabály 4.9. pontja az alábbi szöveggel egészül ki:
„Ha két tag van jelen, egyhangú döntés szükséges.”.
11/2015. (VIII. 27.) közgyűlési határozat
§ A tagság (szavazáskori létszám: 22 fő) 9,09%-os tartózkodása és 9,09%-os érvénytelen szavazata mellett 81,82%-os minősített többséggel Hargita Ottót választja meg a tisztségről lemondását benyújtó Haár László helyett alelnöknek. A szavazáson a teljes tagság részt vett.
§ Haár László továbbra is aktív tagja kíván maradni az egyesületnek, de elfoglaltságai mellett úgy érzi, nem tudná ellátni az általa helyesnek tartott szinten az elnökségben vállalt szerepét. A tagság megköszöni eddigi munkáját és az alapító alelnök cím használatát továbbra is jogosnak tartja.
§ Haár László a továbbiakban is segíti az elnökség munkáját, mint elnökségi tanácsadó.
12/2015. (X. 2.) közgyűlési határozat
§ A tagság ellenszavazat nélkül (két tartózkodás mellett) teljes jogú rendes taggá fogadja be Koczka Krisztát, aki megfigyelő tagként hasznos része volt az egyesületnek a határozathozatalt megelőzően is.
§ Koczka Kriszta még nem töltötte be a 18. életévét, így az alapszabály szerint nem lehetne tag, de esetében a közgyűlés hatalmával élve kivételt teszünk.
§ Az alapszabály vonatkozó részét egyelőre nem módosítjuk.
13/2015. (XI. 16.) közgyűlési határozat
§ Az egyesület tagsági kártyája egyben kedvezményeket biztosító kártya és sajtóigazolvány is.
§ A kártya legalább magyar–angol–német–francia nyelveken tartalmazza a főbb információkat.
14/2015. (XI. 16.) közgyűlési határozat
§ Az egyesület közgyűlése tiszteletbeli taggá választja Derina J. Ahmed, James Juranke, Sara Pratchett, Igor Rabiner és Suriyathepjuti Tinanop fotográfusokat.
§ Az egyesület közgyűlése meghívja az egyesület rendes tagjainak sorába Szakály Fruzsina és Skrach László fotográfusokat, akiknek felvételi kérelme e döntés értelmében automatikusan elfogadásra kerül.
1/2016. (I. 18.) közgyűlési határozat
§ Az egyesület éves tagdíja tizenkétezer (12000) forint, amelyet negyedéves esedékességgel előre kell fizetni.
§ A negyedévek a naptári negyedévhez igazodnak.
§ A fizetési haladék az első negyedévben február 15-ig szól, a többi negyedévben az első hónap 15-éig.
§ A régi rendszer szerint tagdíjat fizetett tagok nem kapnak kompenzációt.
§ Az új belépők fél éves tagdíjat fizetnek, amely a megkezdett és a következő negyedévre szól.
§ Minden tag fizethet előre több negyedévet is.
§ Az 1–6. § értelmében az alapszabály 2.5. pontjának első francia bekezdése az alábbira változik: „tagdíjat fizetni,”.
§ Az 1–6. § értelmében az alapszabály új ponttal egészül ki, az alábbiak szerint:
„2.6. Az egyesületi tagdíj
2.6.1. Az egyesület éves tagdíja tizenkétezer (12000) forint, amelyet negyedéves esedékességgel előre kell fizetni.
2.6.2. A negyedévek a naptári negyedévhez igazodnak.
2.6.3. A fizetési haladék az első naptári negyedévben február 15-ig szól, a többi negyedévben az első hónap 15-éig.
2.6.4. Az új belépők fél éves tagdíjat fizetnek, amely a megkezdett és a következő negyedévre szól és a belépéskor esedékes megfizetni.
2.6.5. Minden tag fizethet előre több negyedévet is.”
2/2016. (I. 18.) közgyűlési határozat
§ Az egyesület tagsági kártyáit az elnökség bocsátja ki.
§ Az egyesület tagsága alapesetben az alapkedvezményeket nyújtó (Classic logós) kedvezménykártyaként kibocsátott tagsági- és sajtóigazolványra jogosult – a (minimális gyártási költségeket és logóhasználati-díjat tartalmazó) költségtérítés megfizetése mellett.
§ Az elnökség az egyesület érdekében magasabb szintű kedvezményekre jogosító (Silver vagy Gold logós) kártyákat bocsáthat a tagok birtokába, hogy ezzel motiválja, ösztönözze vagy jutalmazza őket. Ezek a kártyák a piaci árukért meg is vásárolhatók.
§ Az egyesület támogatói kártyákat is kibocsáthat, amelyek nem tagsági kártyák és nem is sajtóigazolványok, hanem az egyesület szimpatizánsai és támogatói által használható kedvezménykártyák.
§ Az 1–4. § értelmében az alapszabály új ponttal egészül ki, az alábbiak szerint:
„2.7. Az egyesületi tagsági kártya
2.7.1. Az egyesület tagsági kártyája egyben kedvezményeket biztosító kártya és sajtóigazolvány is.
2.7.2. A kártya legalább magyar–angol–német–francia nyelveken tartalmazza a főbb információkat.
2.7.3. Az egyesület tagsági kártyáit az elnökség bocsátja ki.
2.7.4. A rendes tag alapesetben az alapkedvezményeket nyújtó (Classic logós) kedvezménykártyaként kibocsátott igazolványra jogosult – a (minimális gyártási költségeket és logóhasználati-díjat tartalmazó) költségtérítés megfizetése mellett.
2.7.5. Az elnökség (az egyesület érdekében) magasabb szintű kedvezményekre jogosító (Silver vagy Gold logós) kártyákat bocsáthat a tagok birtokába, hogy ezzel motiválja, ösztönözze vagy jutalmazza őket a 2.7.4. ponttal azonos költségtérítés mellett. A magasabb szintű kártyák piaci áron megvásárolhatók, így az egyesületet támogatva.”
3/2016. (I. 18.) közgyűlési határozat
§ Az egyesületbe való belépés feltétele, hogy az elnökség tíz fotó alapján befogadja a jelentkezőt az egyesületbe. A belépéshez nem szükséges ajánlás, de nem is tilos.
§ Az 1. § értelmében az alapszabály 2.1. pontjának első francia bekezdését az alábbi szövegre cseréljük:
„tíz saját készítésű fotót az elnökség rendelkezésére bocsát értékelésre;”.
§ Az 1. § értelmében az alapszabály 2.1. pontjának francia bekezdések utáni első mondatát az alábbi szövegre cseréljük:
„A belépési kérelem elfogadásáról – a beküldött/bemutatott fotók figyelembevételével – az elnökség határoz.”.
4/2016. (I. 18.) közgyűlési határozat
§ A közgyűlés 100%-os többséggel Kubák Lászlót választja meg a tisztségről lemondását benyújtó Csizmazia Zsolt helyett titkárnak.
§ Csizmazia Zsolt továbbra is aktív tagja kíván maradni az egyesületnek, de elfoglaltságai mellett úgy érzi, nem tudná ellátni az általa helyesnek tartott szinten az elnökségben vállalt szerepét. A tagság megköszöni eddigi munkáját és az alapító titkár cím használatát továbbra is jogosnak tartja.
§ Csizmazia Zsolt a továbbiakban is segíti az elnökség munkáját, mint elnökségi tanácsadó.
§ Az alapszabály 4.10. pontjának új címe: „Az egyesület vezető tisztségviselői”.
§ Az alapszabály 4.10. pontja alatti neveket aktualizálni szükséges.
5/2016. (II. 19.) közgyűlési határozat
§ A közgyűlés jelentős többséggel Tarr Annamáriát választja meg az egyesületből kilépő Hargita Ottó helyett alelnöknek.
§ A közgyűlés jelentős többséggel Gimesi Andrást választja meg az egyesületből kilépő Kubák László helyett titkárnak.
§ Az alapszabály 4.10. pontja alatti neveket aktualizálni szükséges.
1/2015. (III. 13.) elnökségi határozat
§ A bevételek növelése érdekében az egyesület az Alapszabály 2.2.2-es pontja értelmében pártoló tagokat toboroz, valamint egyéb lehetséges támogatókat keres fel és pályázatokon indul.
§ A támogatók felkeresésével az elnökség írásos megbízásával bármely tag segítheti az egyesületet.
§ Az első egyesületi közgyűlésig össze kell állítani a pénzügyi tervet és tisztázni kell az egyesülettel kapcsolatos minden lehetséges pénzügyi kérdést.
§ Az éves tagdíjfizetés esedékessége minden tagnál a belépési dátum hónapja és napja. A befizetés határideje az évforduló utáni 30. nap. Az elnökség az Alapszabály 2.3.3-as pontja alapján haladékot adhat a tagdíj megfizetésére, mérsékelheti vagy elengedheti azt.
2/2015. (III. 13.) elnökségi határozat
§ Az elnökség 2015. április 11-éig Etikai Kódexet hoz létre, amelynek (törvényi, erkölcsi és szakmai) rendelkezései minden tagra kötelezők.
§ Az Etikai Kódex megsértése etikai vétségnek minősül, így az Alapszabály 2.3.4-es pontjában megfogalmazott kizárási eljárást kötelező lefolytatni.
§ Minden új tagnak jelentkező természetes vagy jogi személy belépési nyilatkozatot tölt ki, melyet aláír az őt ajánló három tag.
§ A belépési nyilatkozatnak tartalmaznia kell az Alapszabály és az Etikai Kódex elfogadására vonatkozó nyilatkozattételt.
§ Új tag felvétele legközelebb a szervezet Fővárosi Törvényszék által nyilvántartásba való vételét követően, az adószám, a statisztikai számjel és bankszámlaszám birtokában, de mindenképpen 2015. április 11-ét követően történhet meg.
§ Új tag belépésekor a tagdíj azonnal megfizetendő banki befizetéssel vagy átutalással.
3/2015. (III. 13.) elnökségi határozat
§ Az egyesület elnöksége különösen fontosnak tartja kiemelni a közösségi programok építő erejét és hasznosságát a szakmai előrelépés és közösségi élet kiszélesítése kapcsán.
§ Az egyesület keretein belül két hivatalosan is az egyesülethez tartozó eseménytípust határozunk meg:
a) egyesületi közös fotózás,
§ Az egyesületi közös fotózást előre meghirdetett módon, írásban kell közzétenni.
§ Ahhoz, hogy elismerten az egyesület sajátja legyen az esemény, minimum öt egyesületi tagnak kell azon részt vennie.
§ Egyesületi közös fotózást bármely tag meghirdethet.
§ A logikusan jelentkező költségeken túl a tagok térítésmentesen vehetnek részt az egyesületi közös fotózáson. Szervezési díjat a tagokra hárítani tilos.
§ Az egyesületi workshop az elnökség által meghirdetett szakmai program, melyen külső érdeklődők is részt vehetnek díjfizetés ellenében.
§ Egyesületi tagok kedvezményes díjfizetés mellett vagy díjmentesen vehetnek részt egyesületi workshopon.
4/2015. (III. 13.) elnökségi határozat
§ Az elnökség felkéri Surányi Lindát Tarr Annamáriát az alábbi feladatok ellátására:
a) online és offline felületek kezelése és koordinálása,
b) az elnökség 3/2015. (III. 13.) határozatában szereplő rendezvények során készített képanyagok szelektálása és publikálása.
§ A tisztség megnevezése: főszerkesztő.
§ A főszerkesztő működését az elnökség felügyeli.
§ A főszerkesztő nem részesül külön díjazásban.
§ Az elnökség minden segítséget megad a feladatok végzéséhez.
§ Az online felület elsősorban az abfa.hu domén és aldoménjei valamint az egyesület Facebook oldala.
5/2015. (III. 13.) elnökségi határozat
§ Az egyesület által rendezett eseményeken készült felvételek nem minden esetben felelnek meg a szakma és a törvényesség elvárásainak, ezért szükséges szabályozni az egyesület nevében megjelenő képanyagok szelekcióját.
§ Az elnökség 3/2015. (III. 13.) határozatában szereplő rendezvények esetén a megjelentethető képanyagot öt darabban maximalizáljuk fejenként.
§ A képanyag az egyesület szerkesztoseg@abfa.hu e-mail címére küldhető.
§ Az anyagok ellenőrzést követően jelenhetnek meg az egyesület honlapján.
§ Az ellenőrzést az elnökség 4/2015. (III. 13.) határozatában létrehozott főszerkesztői tisztség viselője vagy az elnökség valamely tagja végzi.
6/2015. (III. 13.) elnökségi határozat
§ Az elnökség a szervezet művészeti vezetésére művészeti vezető tisztséget hoz létre.
§ Az elnökség felkéri Badacsonyi Ferencet a művészeti vezető tisztség betöltésére.
7/2015. (III. 22.) elnökségi határozat
§ Az elnökség az egyesület pályázatfigyelési és -előkészítési feladatainak ellátására megalapítja a Pályázati munkacsoportot, melynek működését egyelőre nem szabályozza.
§ Az elnökség felkéri Komáromi Richárdot vezetőként, Eisenberger Ágnest és Horváth Tündét tagként a munkacsoport feladatainak ellátására és a működési elvek kidolgozására.
§ A három fős testület megbízatása az elnökség mandátumával egyszerre jár le.
§ A munkacsoport az elnökségnek számol be tevékenységéről, munkájáért díjazásban nem részesül.
8/2015. (V. 12.) elnökségi határozat
§ Az elnökség Surányi Linda helyett Tarr Annamáriát kéri fel főszerkesztőnek.
Copyright © 2015–2022. Ad Hoc 布达佩斯创意摄影协会特别.
Minden jog fenntartva. All rights reserved. 版权所有.